Norvegiyaning «Molde» klubi bosh direktori Oysteyn Neyerland bayonotiga ko‘ra, Ule-Gunnar Sulsher yozda jamoaga qaytadi. Eslatib o‘tamiz, dekabr oyida mutaxassis «Manchester Yunayted» bilan mavsum oxiriga qadar shartnoma imzolagan edi. «Yangi yildan oldin, Ule-Gunnar bilan 2021 yil yoziga qadar shartnoma imzoladik. Shundan so‘ng, u «Manchester Yunayted»ga ketdi. U yerda yozgacha ishlaydi, keyin «Molde»ga qaytadi», – deb Neyerland so‘zlarini keltirmoqda Goal. Sulsher qo‘l ostida «Yunayted» 29 turdan so‘ng, APL jadvalida 4-o‘rinni egallab turibdi.